Oficiālais Vēstnesis L 123 , 07/05/1981 Lpp. 0003 - 0006

Speciālizdevums somu valodā: Nodaļa 3 Sējums 13 Lpp. 0062

Speciālizdevums spāņu valodā: Nodaļa 03 Sējums 21 Lpp. 0191

Speciālizdevums zviedru valodā: Nodaļa 3 Sējums 13 Lpp. 0062

Speciālizdevums portugāļu valodā Nodaļa 03 Sējums 21 Lpp. 0191



Padomes Regula (EEK) Nr. 1208/81 (1981. gada 28. aprīlis), ar ko nosaka Kopienas skalu pieaugušu liellopu liemeņu klasificēšanai EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar 1979. gada Pievienošanās aktu, ņemot vērā Padomes 1980. gada 5. jūnija Regulu (EEK) Nr. 1358/80, ar ko nosaka pieaugušu liellopu orientējošo cenu un intervences cenu 1980./81. tirdzniecības gadam un ievieš Kopienas skalu pieaugušu liellopu liemeņu [2] un jo īpaši tās 4. panta 1. punktu, ņemot vērā Komisijas priekšlikumu, tā kā Regula (EEK) Nr. 1358/80 paredz, ka cenu reģistrēšanai un intervencei liellopu un teļa gaļas nozarē ir jāpiemēro Kopienas skala pieaugušu liellopu liemeņu šķirošanai; tā kā liemeņi jāklasificē, par pamatu ņemot atbilstības klasi un tauku slāņa pakāpi; tā kā šo divu kritēriju apvienojums ļauj pieaugušu liellopu liemeņus iedalīt klasēs, un tā kā tādējādi jānosaka šādi klasificētie liemeņi; tā kā, lai nodrošinātu vienotu šīs regulas piemērošanu Kopienā, jāparedz, ka Kopienas pārbaudes komiteja veic pārbaudes uz vietas; tā kā, ņemot vērā praktiskas dabas problēmas, kas radušās, ieviešot Kopienas klasifikācijas skalu dalībvalstīs, ir jāparedz tās pakāpeniska pieņemšana, IR PIEŅĒMUSI ŠO REGULU. 1. pants Šī regula nosaka Kopienas skalu pieaugušu liellopu liemeņu klasificēšanai. 2. pants 1. Šajā regulā piemēro šādas definīcijas: a) liemenis: vesels nokauta dzīvnieka ķermenis, kas nodots pēc atasiņošanas, iekšējo orgānu izņemšanas un ādas noņemšanas un kurš tiek piedāvāts: - bez galvas un bez pēdām, galva atdalīta no liemeņa pie atlanta un pakauša kaula locītavas un pēdas atdalītas pie priekšpēdas pēdas pamata un pēdvidus locītavas vai pakaļpēdas pēdas pamata un pēdvidus locītavām, - bez orgāniem, kas atrodas krūšu un vēdera dobumā, ar vai bez nierēm, nieru taukiem un iegurņa taukiem, - bez dzimumorgāniem un piestiprinātajiem muskuļiem, un govīm bez tesmeņa vai piena dziedzeru taukiem; b) pusliemenis: produkts, kas iegūts, simetriski atdalot a) punktā minēto liemeni pa vidu kakla, muguras, gurnu un krusta kaula skriemeļiem un pa vidu krūšu kaula un sēžas un kaunuma kaula simfīzes vidu. 2. Turklāt, tirgus cenu noteikšanai, liemeni nodod ar neatdalītiem zemādas taukiem: - bez nierēm, nieru taukiem vai iegurņa taukiem, - bez diafragmas vai tās biezās daļas, - bez astes, - bez muguras smadzenēm, - bez sēklinieku taukiem, - bez taukiem krūšu dobuma iekšpusē, - bez jūga vēnas un blakus esošajiem taukiem. Kaklu izcērt saskaņā ar veterinārajām prasībām. Taču, ja neizmanto minēto noformējumu, dalībvalstis drīkst pieņemt dažādus liemeņu noformējumus. Tādos gadījumos korekcijas, kas jāveic, lai pārietu no šiem noformējumiem uz atsauces noformējumu, nosaka saskaņā ar Regulas (EEK) Nr. 805/68 27. pantā izklāstīto procedūru. 3. pants 1. Pieaugušu liellopu liemeņus iedala šādas kategorijās: - liemeņi no jauniem, nekastrētiem buļļiem, kas nav vecāki par diviem gadiem, - liemeņi no citiem nekastrētiem buļļiem, - liemeņi no vēršiem (kastrētiem buļļiem), - liemeņi no telēm, kas atnesušās, - liemeņi no govīm. Kritērijus, lai izšķirtu liemeņu kategorijas, nosaka saskaņā ar Regulas (EEK) Nr. 805/68 27. pantā izklāstīto procedūru. 2. Pieaugušu liellopu liemeņus pēc izvērtēšanas klasificē pēc: a) atbilstības klasēm; b) tauku slāņa; kā attiecīgi noteikts I un II pielikumā. Kas attiecas uz liemeņu atbilstības klasēm, dalībvalstis kā papildu kritēriju drīkst neievērot muskulatūras attīstību. Dalībvalstis, kuras plāno izmantot šo atļauju, paziņo par to Komisijai un pārējām dalībvalstīm. 3. Dalībvalstis var atļaut sīkāku dalījumu katrai no I un II pielikumā paredzētajām klasēm, taču ne vairāk kā trīs apakšklasēs. 4. pants 1. Liemeņus vai pusliemeņus klasificē cik iespējams drīz pēc nokaušanas, un šādu klasificēšanu veic pati lopkautuve. 2. Klasificētos liemeņus vai pusliemeņus identificē. 3. Pirms identificēšanas, marķējot, dalībvalstis no liemeņiem vai pusliemeņiem drīkst atdalīt zemādas taukus, ja to pieļauj tauku slānis. Nosacījumus, ar kādiem piemēro zemādas tauku atdalīšanu, nosaka saskaņā ar Regulas (EEK) Nr. 805/68 27. pantā izklāstīto procedūru. 5. pants Pārbaudi uz vietas veic Kopienas pārbaudes komiteja, kurā ietilpst Komisijas eksperti un dalībvalstu nozīmēti eksperti. Šī komiteja ziņo Komisijai par veiktajām pārbaudēm. Vajadzības gadījumā Komisija veic vajadzīgos pasākumus, lai nodrošinātu klasifikācijas vienotu piemērošanu. Šīs pārbaudes tiek veiktas Kopienas vārdā, kura sedz radušās izmaksas. Sīki izstrādātus noteikumus šā panta piemērošanai pieņem saskaņā ar Regulas (EEK) Nr. 805/68 27. pantā izklāstīto procedūru. 6. pants Līdz 1981. gada 30. jūnijam tiek pieņemti papildu noteikumi, kas definē atbilstības klases un tauku slāņa klases saskaņā ar Regulas (EEK) Nr. 805/68 27. pantā izklāstīto procedūru. Līdz 1981. gada 31. decembrim Komisija iesniedz Padomei ziņojumu par problēmām, kas rodas Kopienas skalu ieviešanā dažādās dalībvalstīs, it īpaši attiecībā uz 3. panta 2. punkta otrās daļas noteikumu piemērošanu. Padome pēc Komisijas priekšlikuma, ņemot vērā minēto ziņojumu, līdz 1982. gada 31. martam izlemj par datumu, no kura tirgus cenu noteikšana un intervences pasākumu piemērošana stājas spēkā visā Kopienā. Līdz datumam, kad tiek īstenota tirgus cenu noteikšana, paralēli sastāda cenu tabulas, pirmkārt, saskaņā ar pašreiz piemērojamajiem Kopienas un valstu noteikumiem, un, otrkārt, pamatojoties uz administratīvajām metodēm, kas pakāpeniski jāizstrādā atbilstoši šīs regulas noteikumiem. 7. pants Šī regula stājas spēkā 1981./82. tirdzniecības gada sākumā. Šī regula uzliek saistības kopumā un ir tieši piemērojama visās dalībvalstīs. Luksemburgā, 1981. gada 28. aprīlī Padomes vārdā — priekšsēdētājs J. de Koning [1] OV L 148, 28.6.1968., 24. lpp. [2] OV L 140, 5.6.1980., 4. lpp. -------------------------------------------------- I PIELIKUMS UZBŪVE Liemeņa profilu, it īpaši svarīgāko daļu (gurnu, muguras un pleca daļas) attīstības pakāpe Atbilstības klase | Apraksts | E teicama | visi profili no izliektiem līdz ļoti izliektiem; īpaši labi veidota muskulatūra | U ļoti laba | profili visā visumā izliekti; ļoti labi veidota muskulatūra | R laba | profili visā visumā taisni; labi veidota muskulatūra | O vidēja | profili no taisniem līdz ieliektiem, vidēji veidota muskulatūra | P vāja | visi profili no ieliektiem līdz ļoti ieliektiem, vāji veidota muskulatūra | -------------------------------------------------- II PIELIKUMS TAUKU SLĀŅA PAKĀPE Tauku noslāņojums liemeņa virspusē un krūšu dobumā Tauku noslāņojuma klase | Apraksts | 1. ļoti zema | tauku slāņa liemeņa virspusē nav vai tas ir niecīgs | 2. zema | tauku slānis liemeņa virspusē vietām niecīgs, gandrīz visur redzama muskulatūra | 3. vidēja | uz muskulatūras, izņemot gurnu un pleca daļu, gandrīz visur ir tauku slānis, tauku noslāņojums krūšu dobumā neliels | 4. augsta | m uskulatūra pārklāta ar taukiem, bet uz gurnu un pleca daļas vēl joprojām redzama daļēji, nedaudz izteikts tauku slānis krūšu dobumā | 5. ļoti augsta | viss liemenis pārklāts ar taukiem, izteikts tauku slānis krūšu dobumā | --------------------------------------------------